Source: https://hunvaldper.blog.hu/2011/10/04/81_gyorshir_hunvald_gyorgy_megint_szabad?token=33ae4f908c213eaed8c6f41f1fc59b91
Timestamp: 2019-06-18 09:50:42+00:00

Document:
81. Gyorshír – Hunvald György (ismét) szabad! - A Hunvald-per
A mai napon, 2011. október 4-én, kedden háromnegyed háromkor a Fővárosi Bíróság újfent úgy döntött, hogy Hunvald György majd 3 éve tartó előzetes letartóztatását megszünteti. Hunvald György jelenleg semmilyen kényszerintézkedés hatálya alatt nem áll.
Azt, hogy a folyamatban lévő per szempontjából ennek mekkora a jelentősége, még mindig nem lehet megjósolni, egyelőre csak annyit szeretnénk mindenkivel megosztani, hogy mi a magunk részéről nagyon örülünk!
A döntés nem jogerős, az ügyész fellebbezett, így a Fővárosi Ítélőtábla hoz majd végleges döntést Hunvald kényszerintézkedéséről. Az elsőfokú bíróság döntése nem jogerős ugyan, de végrehajtható, így Hunvald György szabadlábon távozhatott a Fővárosi Bíróság keddi tárgyalásáról.
Az elsőfokú bíróság öttagú tanácsának elnöke a megszüntető végzés szóbeli indoklásában rámutatott: a törvény kötelező rendelkezése szerint a hatóságoknak törekedniük kell arra, hogy az előzetes letartóztatás minél rövidebb ideig tartson, és ha már okai nem állnak fenn, meg kell szüntetni. Önmagában a vádbeli cselekmény tárgyi súlya pedig nem lehet indoka a legsúlyosabb kényszerintézkedésnek. A bíróság hivatkozott arra is, hogy a strasbourgi székhelyű Emberi Jogok Európai Bírósága szerint az elhúzódó fogva tartás egy adott ügyben csak akkor lehet indokolt, ha a közérdek valódi követelményének olyan specifikus jelei állnak fenn, amelyek az ártatlanság vélelme ellenére nagyobb súllyal esnek latba, mint az egyéni szabadság tiszteletben tartása.
A szóbeli indoklás szerint a bizonyítási eljárás jelentősen előrehaladt, túl vannak a vádlotti vallomásokon, és a legfontosabb, vagyon elleni bűncselekmények vonatkozásában már a tanúk többsége is megszólalt. Az FB kifejtette: a büntetőeljárás jelenlegi szakaszában olyan konkrét tény nem rögzíthető, amely arra a következtetésre adna alapot, hogy a 2 év 7 hónapja előzetes letartóztatásban lévő másodrendű vádlott szökésének, elrejtőzésének veszélye fennáll.
(Utoljára frissítve: 2011-10-04 17:06)
https://hunvaldper.blog.hu/api/trackback/id/tr653277917
el Padre 2011.10.04. 15:25:42
védd magad 2011.10.07. 20:27:48
Nagyon örülök, hogy a Fővárosi Bíróság szabadlábra helyezte Gyurit. A hadjárat, az ügyészség megalapozatlan vádjainak soha nem lehet vége, hiszen a politika beférközött a tisztességesnek vélt és pártatlannak tartott igazsgszolgáltatásba. Mikor érjük el, hogy az ügyész is felelősségre vonható, aki a valós töréneti tényállást, saját hipotézisében feltételezi, majd a törvényi helyeket behelyesíti. Szégyen és gyalázat, hogy nem mondható ki, hogy az ügyészség szerint megírt forgatókönyv zajlik, amelyben emberi életeket alázhatnak meg. Nincs még vége, de örülök, hogy egyenesen kiáll a Gyuri az eljárásban. Soha nem voltam semmilyen párt tagja, magyar ember vagyok, aki bent (Venyige) ismertem meg a Gyurit, mint " Biztosítós", aki szintén 1,5 évig voltam kényszerintézkedés alatt büntetlen előélettel, és akinek mai napig sem tudnak tárgyalást kitűzni(3 éve)ügyében, de a vádíratot az ügyészség természetesen beadta.
Szorítok, Gyuriért, de értelme az egésznek akkor van, ha olyan bíró hoz(hat) döntést, aki hivatásnak tekinti az eljárást, aki figyelembe tartja, hogy a vád kötelezettsége a bizonyítás, és a kétséget kizárolag nem bizonyított tény nem róható Gyuri terhére.
Ez az ember többet érdemel, hiszen tisztességgel és méltósággal viseli a megaláztatásokat az ügyészi hipotézist, amely minden arcpír nélkül tart fenn. Meglátjuk az Ítélőtábla a jogorvoslatot, mivel indikolja.
Az ártatlanság vélelme sem utolsó szempont, és amennyiben nincs politikai befolyás a felmentés sem elérhetetlen, amelyben tönkretettek egy pályát egy családot, azonban Gyuri tisztessége és becsülete nálam nem kétséges, tehát minden elvehetnek, de az észt, tisztességet és méltóságot soha nem!

References: Bíróság 
 bíróság 
 Bíróság 
 bíróság 
 bíróság 
 Bíróság